**Bátor Tábor Alapítvány: Közösen életeket változtatunk!**

A Bátor Tábor Alapítvány immár másfél évtizede adja vissza a daganatos és krónikusan beteg gyerekeknek a bátorságot és a gyógyulásba vetett hitet.

A Bátor Tábor egy egyedülálló hely Magyarországon, ahol a súlyosan beteg gyermekek és családjuk számára élménnyé válik a gyógyulás. A tavasztól őszig tartó turnusok alatt rengeteg örömben és sikerélményben van része a gyerekeknek – csupa olyan érzés, amiből a hosszú és fájdalmas kórházi kezelések idején nemigen jut nekik. De a táborban újra gyerekek lehetnek. Magaskötél-pályán kalandozhatnak, íjászkodhatnak, zene-, kézműves- és fotóprogramon vehetnek részt. A táborban alkalmazott élményterápiának köszönhetően pedig kutatásokkal igazoltan nő a gyerekek önbizalma is.

2017-ben közel 1000 táborozónk élhette át a Bátor Tábor gyógyító élményeit. Ezen felül már nem csak a tábor kapuin belül, hanem azokon kívül is elérhetővé váltak ezek az élmények. Önkénteseink ugyanis 2016-tól rendszeresen látogatják a kórházakat, hogy az élményterápia gyógyító hatásaiból azok a gyerekek is részesülhessenek, akik egészségügyi állapotukból kifolyólag nem juthatnak el a táborba

2018-ra azt tervezzük, hogy a tábori programjaink mellett még több kórházba elvigyük ezeket a gyógyító élményeket.

Nagyon köszönjük, ha adód 1%-ával ezeknek a gyógyító pillanatoknak a megvalósulását támogatod! Adószámunk: **18107913-1-41**

Az 1% felajánlási nyilatkozat letölthető [innen](http://batortabor.hu/media/14EGYSZA_nyilatkozat.pdf).

www.batortabor.hu/egyszazalek